INET รูดหนักกว่า 7.55% หลังหุ้นเพิ่มทุนเข้าเทรดวันแรก
INET รูดหนัก 7.55% หลังหุ้นเพิ่มทุนเข้าเทรดวันแรก ณ เวลา 11.00 น. ราคาอยู่ที่ 4.90 บาท ลดลง 0.40 บาท ด้วยมูลค่าซื้อขาย 55.69 ล้านบาท
29 ก.ค. 2559

ผู้สื่อข่าวรายงานว่า ราคาหุ้นบริษัท อินเทอร์เน็ตประเทศไทย จำกัด (มหาชน) หรือ INET ณ เวลา 11.00 น. ราคาร่วงลง 7.55% มาอยู่ที่ 4.90 บาท ลดลง 0.40 บาท มูลค่าซื้อขาย 55.69 ล้านบาท เมื่อเวลา 10.41 น. โดยเปิดตลาดที่ 5.00 บาท ราคาปรับตัวขึ้นสูงสุดที่ 5.25 บาท และราคาปรับตัวลงต่ำสุดที่ 4.80 บาท
ทั้งนี้ ตลาดหลักทรัพย์แห่งประเทศไทย (ตลท.) รับหุ้นเพิ่มทุนของ บมจ.อินเทอร์เน็ตประเทศไทย (INET) จำนวน 250,020,776 หุ้น ให้เริ่มซื้อขายวันที่ 29 กรกฎาคม 2559
โดยหุ้นเพิ่มทุนเกิดจากการจัดสรรให้ผู้ถือหุ้นเดิม ในอัตรา 1 หุ้นเดิม : 1 หุ้นใหม่ ราคาจองซื้อ 3.00 บาท/หุ้น ส่งผลให้บริษัทฯมีทุนใหม่ 500,041,575 หุ้น จากทุนเดิม 250,020,799 หุ้น มูลค่าที่ตราไว้หุ้นละ 1.00 บาท